तहसीलदार से दुखी किसानों ने कलेक्टर को सुनाई आपबीती
अतिथि शिक्षक एक जनवरी से करेगें स्कूलों का बहिष्कार
तहसीलदार ने दी किसान को धमकी, किसान पहुंचा कलेक्टर के पास
भास्कर संवाददाता। दमोह
पथरिया तहसील क्षेत्र में किसानों की समस्याएं लगातार ही सामने आ रही हैं। ऐसे ही दो किसानों ने सोमवार को कलेक्टर से शिकायत की है, जिसमें बताया गया है कि पथरिया तहसीलदार की मनमानी के चलते गलत तरीके से मुआवजा राशि का वितरण और सीमांकन कराए जा रहे हैं। यहां तक कि एक किसान ने नियमानुसार मुआवजा की तैयार की गई सूची की नकल मांगी, तो किसान को नकल देने की बजाय तहसीलदार द्वारा झूंठे मामले में फंसवाने की धमकी दे डाली।
पथरिया तहसील क्षेत्र के बोतराई गांव निवासी किसान जगदीश पटेल पिता नारायण प्रसाद पटेल ने बताया कि बोतराई मौजा में हनं. 06 में स्थित सभी भू स्वामी किसानों की फसल क्षति की मुआवजा राशि सूची धांधली पूर्वक तैयार कर मुआवजा राशि बनाई गई है। इसमें किसी किसान के प्रत्येक खातेदारों का एक ही रकवा का मुआवजा सभी के नाम से अलग-अलग बना है व किसी भूमि के विक्रय क्रय होने के बाद भी पहले के विक्रेता व क्रेता के दाेनों ही नाम से एक ही खसरा नंबर की भूमि का अलग-अलग मुआवजा बनाया गया है। किसानों को मुआवजा राशि में भेदभाव किया गया है, मुंहदेखी कर मुआवजा की सूची तैयार की गई है।
नकल के लिए भटकाया जा रहा किसानों को
किसान ने बताया कि मेरे द्वारा नकल शाखा में मुआवजा राशि की नकल सूची मांगी थी, जिसमें किसान को नकल नहीं दी जा रही है आैर कई दिनों से भटकाया भी जा रहा है। किसान ने नियमानुसार नकल प्राप्त करने के लिए भुगतान भी किया है। इसके बाद भी उसे नकल की प्राप्ति नहीं हो रही है। नकल न मिलने पर किसान ने पथरिया तहसीलदार से संपर्क किया, तो तहसीलदार ने उल्टा किसान काे ही ललकार कर भगा दिया और कह दिया कि यदि अब नकल के मामले में चर्चा की तो किसी भी झूठे मामले में फंसवा दूंगा। इससे परेशान होकर किसान ने कलेक्टर से न्याय गुहार लगाई और नकल दिलवाने की मांग की है। इसी तरह पथरिया के महंतपुर निवासी नंदकिशोर पटेल पिता बनवाली पटेल ने कलेक्टर को दी शिकायत में बताया कि भूमि के विवाद को लेकर एडीएम, एसडीएम और तहसील न्यायालय में मामले की सुनवाई चल रही है। इसके बाद भी दूसरे पक्ष से जमीन का बंटाकन कराने के लिए नपाई कराई जा रही है। जबकि अभी खेत में फसलें लगीं हैं और जब तक सुनवाई चल रही है, कोई सीमांकन नहीं हो सकता है। लेकिन इसके बाद भी पथरिया के तहसीलदार राजनैतिक दवाब के चलते सीमांकन करा रहे हैं। इस संबंध में पथरिया तहसीलदार ओपी शर्मा का कहना है कि जिसने कलेक्टर से शिकायत की है, वहीं से जांच भी करा ले, मेरे पास कोई नहीं आया है, तीन दिन में मेरा ऑफिस खुला है
शिकायत
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva